AIŠKINAMASIS RAŠTAS

Dėl Tarybos sprendimo „ Dėl skolų už valstybinės žemės nuomą pripažinimo beviltiškomis ir nurašymo“ projekto

2018-05-..d.

Molėtai

1. **Parengto tarybos sprendimo projekto tikslai ir uždaviniai**

Pripažinti beviltiškomis ir nurašyti sprendimo projekte nurodytas juridinių bei fizinių asmenų skolas.

1. **Šiuo metu esantis teisinis reglamentavimas**

Savivaldybės taryba vadovaudamasi Respublikos vietos savivaldos įstatymo 16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu.

Molėtų rajono savivaldybės taryba 2015 m. gruodžio 17 d. sprendimu Nr. B1-271 patvirtino valstybinės žemės nuomos mokesčio administravimo tvarkos aprašą. Pagal šio Aprašo 38, 39.1, 39.2, 39.3, 39. 5, 40, 41 punktus siūloma tarybai pripažinti sprendimo projekte nurodytas fizinių bei juridinių asmenų skolas beviltiškomis. Visi projekte nurodyti juridiniai asmenys, kurių įsiskolinimus siūloma pripažinti beviltiškomis skolomis, yra išregistruoti iš Juridinių asmenų registro. Fizinių asmenų skolos senos, daugiau nei 5 metai ir jų priverstinis išieškojimas netikslingas socialiniu arba ekonominiu požiūriu. Su skolų pripažinimo beviltiškomis papildomais dokumentais galima susipažinti Tarybos sekretoriate.

Pagal Lietuvos Respublikos Vyriausybės buhalterinės apskaitos įstatymo 6 straipsnio 2 punktą, į apskaitą privaloma įtraukti visas ūkinės operacijas ir ūkinius įvykius, susijusius su turto, nuosavo kapitalo, įsipareigojimu dydžio arba struktūros pasikeitimu.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos: Nurašyti Savivaldybės administracijos apskaitoje užregistruoti gautinų sumų įsisenėję įsiskolinimai, sutvarkytos buhalterinės sąskaitos.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Papildomų lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracijos Buhalterinės apskaitos skyrius.